ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
5 ต.ค. 2558

สรุปภาวะตลาดภาคเช้า : SET ฟื้นตัวตามตลาดต่างประเทศ – SET เริ่มดูดี โดยเปิดกระโดด +8 จุด ตาม Sentiment ที่ดีของตลาดต่างประเทศ และมีแรงไล่ซื้อต่อ แตกต่างจากช่วงก่อนหน้าที่มักแผ่วปลาย รวมถึงหุ้นที่มีน้ำหนักต่อตลาดอย่าง ADVANC และ INTUCH มีแรงขายเข้ามา มากจากความกังวลโครงข่ายคลื่น 900 MHz ที่หมดสัมปทานจะดำเนินการอย่างไรต่อ? อย่างไรก็ตาม ไม่ได้ทำให้ Sentiment ตลาดโดยรวมเสียไปแต่อย่างใด ทั้งนี้ SET ปิดตลาดภาคเช้าที่ระดับ 1359.86 จุด, +13.51 จุด ด้วยมูลค่าซื้อขายที่ระดับ 1.7 หมื่นลบ. กลุ่มหลักพลังงาน และแบงก์หนุนตลาด ปิดบวก +2.0% และ +1.9% ตามลำดับ ส่วน ICT กดดันตลาด ปิดลบ -1.0% ด้านตลาดภูมิภาคเขียวขจี
กลยุทธ์ที่แนะนำ :ช่วงบ่าย: ดูโมเมนตัมน่าจะไปถึงแถวบริเวณ 1365 จุดได้ และแม้จะมีการย่อตัวลงสลับ อย่างไรก็ตาม จากการเปิดตัวในช่วงเช้า ทำให้เรามีมุมมอง SET ในสัปดาห์นี้ ดูดีขึ้น โดยหากไม่ต่ำกว่า 1350 จุด คาด SET จะฟื้นตัวได้ต่อเนื่อง โดยมีแนวต้านถัดไปที่ 1375-1380 จุด กลยุทธ์ จังหวะของการเก็งกำไรกลับมาอีกครั้ง ตามภาวะตลาดเริ่มเอื้ออำนวย ทั้งนี้ หุ้นแนะนำตามสัญญาณเทคนิค ได้แก่ TOP (รับ 54.25 ต้าน 59.00 Cut 52.50)